ΓΡΑΠΤΗ ΕΡΩΤΗΣΗ P-1710/96 υποβολή: Monica Baldi (UPE) προς την Επιτροπή (17 Iουνίου 1996)

Θέμα: Εφαρμογή της οδηγίας 91/414/ΕΟΚ εκ μέρους της Ιταλίας

Έχοντας υπόψη ότι για να εξευρεθούν λύσεις σε επίπεδο Ευρωπαϊκής Ένωσης όσον αφορά τον έλεγχο της χρήσης προϊόντων φυτοϋγιεινής, εξεδόθη η οδηγία 91/414/ΕΟΚ ((ΕΕ L 230 της 19.8.1991, σελ. 1 )) του Συμβουλίου στις 15 Ιουλίου 1991 7

επισημαίνοντας ότι η οδηγία προβλέπει για κάθε προϊόν φυτοϋγιεινής ότι δεν θα διοχετεύεται στο εμπόριο ή θα χρησιμοποιείται εάν δεν έχει εγκριθεί από το κράτος μετά από εξακρίβωση 7

αναγνωρίζοντας ότι η οδηγία δεν προδιαγράφει κάποια υποχρέωση κοινοποίησης των στοιχείων σχετικά με τη χρήση προϊόντων φυτοϋγιεινής με την πρόβλεψη καταλλήλων δελτίων ή μητρώων 7

λαμβάνοντας υπόψη ότι η Ιταλία, έστω και αν έχει εκπονήσει νομοσχέδιο, δεν τηρεί πλήρως την οδηγία 194 της 17ης Μαρτίου 1994 περί «εφαρμογής της οδηγίας 91/414/ΕΟΚ όσον αφορά τη διοχέτευση προϊόντων φυτοϋγιεινής στην αγορά» δεδομένου ότι δεν έχει ακόμη εγκρίνει τα κατάλληλα εθνικά προγράμματα για την αξιολόγηση και έλεγχο των συνεπειών υγειονομικού και περιβαλλοντικού χαρακτήρα που προκύπτουν από τη χρήση φυτοφαρμάκων.

1. δεν θεωρεί η Επιτροπή με την ως άνω κοινοτική πειθαρχία την πειθαρχία που εφαρμόζεται σε ένα κράτος μέλος και που περιλαμβάνεται στο Υ.Δ αριθ. 217 της 25ης Ιανουαρίου 1991 και του Σ.Π.Δ. αριθ. 236 της 24ης Μαΐου 1988, η οποία εξαρτά τη χρήση προϊόντων φυτοϋγιεινής από υποχρεώσεις δήλωσης και καταχώρησης με συμπεριφορές κολάσιμες νομικώς σε περίπτωση παράλειψης 7

2. η πρόβλεψη εκ μέρους της Ιταλίας να κρατούνται δελτία λήψης στοιχείων και καταγραφής αποθηκών των προϊόντων φυτοϋγιεινής δεν αλλοιώνει τους όρους ανταγωνισμού καθώς και τους όρους συναλλαγών μεταξύ των κρατών σε βαθμό αντίθετο με το κοινό συμφέρον 7

3. είναι νόμιμη η διαδικασία μη εφαρμογής, εκ μέρους των δικαστικών και διοικητικών αρχών σύμφωνα με τις υποδείξεις του Ευρωπαϊκού Δικαστηρίου, της ως άνω πειθαρχίας που εξεπονήθη σε αντίθεση με την κοινή ρύθμιση της χρήσης προϊόντων φυτοϋγιεινής.

Συμπληρωματικήα απάντηση του κ. Fischler εξ ονόματος της Επιτροπής (26 Σεπτεμβρίου 1996)

1. και 3. Πέραν της απάντησης της 2ας Ιουλίου 1996, η Επιτροπή είναι της γνώμης ότι η οδηγία 91/414/ΕΟΚ αναφορικά με τη διάθεση στην αγορά προϊόντων φυτοπροστασίας δεν εμποδίζει τα κράτη μέλη να προβλέπουν την απαίτηση για τους χρήστες και τους διανομείς να καταγράφουν και να δηλώνουν στοιχεία αναφορικά με τις πωλήσεις, αγορές και χρήσεις ορισμένων προϊόντων φυτοπροστασίας. Από διάφορες διατάξεις της οδηγίας 91/414/ΕΟΚ, όπως είναι το άρθρο 3 παράγραφος 2, άρθρο 10 παράγραφος 1 δεύτερη υποπαράγραφος και άρθρο 17, προκύπτει ότι ορισμένα κράτη μέλη μπορούν να λάβουν όλα τα αναγκαία μέτρα προκειμένου να εξασφαλίσουν την κατάλληλη χρήση, αποθήκευση, προστασία και διακίνηση προϊόντων φυτοπροστασίας.

2. Η Επιτροπή πιστεύει ότι για διάφορους λόγους, όπως είναι η εξασφάλιση επαρκούς προστασίας της ανθρώπινης και ζωικής υγείας και του περιβάλλοντος, καθώς και η πρόληψη πιθανών στρεβλώσεων του ανταγωνισμού μεταξύ εταιρειών στα διάφορα κράτη μέλη, μπορεί να υπάρξει ενδιαφέρον για την ανάπτυξη εναρμονισμένου πλαισίου για τέτοια μέτρα. Η Επιτροπή μελετάει επί του παρόντος τις δυνατότητες για μια τέτοια εναρμόνιση τόσο στο πλαίσιο της οδηγίας 91/414/ΕΟΚ όσο και στο πλαίσιο της ανάπτυξης μελλοντικών πολιτικών για βιώσιμη χρήση των ζιζανιοκτόνων, σύμφωνα με το 5ο πρόγραμμα περιβαλλοντικής ενέργειας.